Saba abati

Saba Abati (Mutalaska, karibu na Caesarea Mazaca, Kapadokia, leo nchini Uturuki, 439 – Yerusalemu, leo nchini Israeli/Palestina, 532), alikuwa mmonaki padri aliyeanzisha monasteri saba katika jangwa la Yuda chini ya abati mmoja tu, ambazo kati yake maarufu zaidi ni ile yenye jina lake (monasteri ya Mar Saba).Sabbas' Life was written by his disciple Cyril of Scythopolis. The chief modern authority is A. Ehrhard in Wetzer and Welte's Kirchenlexikon (ed. 2) and Römische Quartalschaft, vii; see also Pierre Helyot, Histoire des ordres religioux (1714), i.C.16, and Max Heimbucher, Orden u. Kongregationen (1907), i, §10. 

Ndipo alipoishi zaidi, aking'aa kama kielelezo cha utakatifu pamoja na kupigania kwa nguvu zote imani sahihi ya mtaguso wa Kalsedonia https://www.santiebeati.it/dettaglio/80600

Tangu kifo chake anaheshimiwa na Waorthodoksi na Wakatoliki kama mtakatifu. 

Sikukuu yake huadhimishwa tarehe 5 DesembaMartyrologium Romanum.

Jina
Jina hilo linatokana na neno la Kiaramu סַבָּא (sabba') lenye maana ya "mzee".

Maisha
Alipokuwa na umri wa miaka minane, Saba alipelekwa katika monasteri ya Aleksandria (Misri) akawa mtaalamu wa Biblia. 

Baadaye alikataa agizo la wazazi la kutoka utawani ili kuoa.

Baadaye tena alihamia monasteri nyingine za Yerusalemu. 

Kisha kufikia miaka thelathini, alipewa baraka ya abati Eutimi Mkuu ajitenge na wote akaishi kama mkaapweke katika pango, isipokuwa Jumamosi alipokuwa anarudi kwa wenzake kushiriki ibada na mlo. 

Baada ya muda aliruhusiwa kutorudi Jumamosi, akawa peke yake kabisa miaka mitano, chini ya uongozi wa Eutimi. Kwa kuona ukomavu wake, huyo alianza kumchukua naye kwenda porini kila mwaka tangu tarehe 14 Januari hadi Jumapili ya Matawi. 

Eutimio alipofariki (473 hivi), Saba alihamia pango lingine tena, mbali na monasteri. 

Huko katika Bonde la Kidron, kusini kwa Yerusalemu, walianza kukusanyika wafuasi kadhaa hata ikatokea monasteri kuu yenye jina lake (484). 

Baadhi yao walipoanza kumpinga akidai abati awe padri, alihamia kusini, karibu na Thekoa. 

Patriarki Salusti wa Yerusalemu alimpa upadrisho mwaka 491 na kumteua abati mkuu wa monasteri zote za Palaestina Prima mwaka 494.

Alipinga kabisa mafundisho ya Wamonofisiti na ya wafuasi wa Origen, hata akaenda Konstantinopoli mwaka 511 na mwaka 531 kumhimiza kaisari Anastasio I dhidi yao.

Saba alitunga kanuni ya kimonaki ya kwanza kwa ibada za kanisani (Jerusalem Typikon) za monasteri zote za mapokeo ya Kigiriki.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 434-436
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 375-376

Viungo vya nje
St. Sabbas the Sanctified  Greek Orthodox Archdiocese of Australia
St Sabbas the Sanctified Orthodox Icon and Synaxarion (December 5)
Patron Saints Index: Saint Sabbas

Category:Waliozaliwa 439
Category:Waliofariki 532
Jamii:Wakaapweke
Category:Wamonaki
Jamii:mapadri
Jamii:Watawa waanzilishi
Category:Watakatifu wa Uturuki
Category:Watakatifu wa Palestina